बैतूल जिले के नाहिया गाँव के स्कूल रिकोर्ड में अगस्त माह में ही नाग पंचमी के दिन आग लगा दी गई | पुलिस अग्निकांड के आरोपियों को पकड़ने गाँव पहुंची | अधिकारियों ने पटेल के घर पर डेरा जमाया और पूरे गाँव को वहीं बुलवाया | केला किरार के दो बेटे खेत से काम निबटाकर भोजन को बैठे ही थे, कि तभी पुलिस के सिपाहियों ने उन्हें पटेल के घर पहुँचने का फरमान सुनाया | बड़े भाई उदय ने कहा, ठीक है, हम खाना खाकर पहुँचते हैं | बेलगाम सत्ता के नशे में चूर सिपाहियों ने इस जबाब को गुस्ताखी माना | और उसे गोली से भून दिया | छोटा भाई सदाराम बीच में आया तो उसे भी नहीं बख्सा | रोता बिलखता पिता केला किरार अपने जवान पुत्रों की लाश से लिपटकर चीत्कार कर सिपाहियों को कोसने लगा तो उसे भी निर्दयता पूर्वक मौत के घात उतार दिया गया | अपने ही घर पर निर्दयता पूर्वक क़त्ल कर दिए गए पिता पुत्र की शहादत देखकर पूरा इलाका थर्रा उठा |